משה הכהן נהר

הרב משה הכהן נהר, המכונה אבא (תקפ"ה, 1825 בערך - כ"ב בתמוז תרנ"ד, 26 ביולי 1894), היה רב באזמיר, בטבריה ובצפת ורבה של תירייא (Tire) הסמוכה לאזמיר. מחבר ספר כסא דברכתא.

 תולדותיו 
נולד באזמיר, לרבי דניאל הכהן נהר, מחבר ספר יד הנהר,(אזמיר תרמ"ד) ולקדן חנולה, בתו של ר' רחמים אריה אברהם הכהן ארייאש. נישא לג'וייא, בתו של רבי אברהם פאלאג'י, שמזכיר אותו רבות בספריו ומכנהו "חתני החכם השלם והכולל נז"י [=נעים זמירות ישראל] כמה"ר משה הכהן נהר".ספר ויקרא אברהם, סדר ויקרא, פרשה ראשונה. רבי חיים פאלאג'י, מזכירו בספריולמשל:"שמעתי מפי נכדי הרב ועצום ספרא רבה ויקירא כמהר"ר משה הכהן נהר נר"ו בעל ספר "כסא דברכתא". (נפש כל חי מערכת מי את ס'). במקום אחר החבי"ף מכנהו 'ידי"ן החה"ש נכדי הפוסק ה"י'. וראה: פתח הדביר ח"א או"ח סימן קצ, דף ריד, ע"ב בכסא דחיין. ראה עוד ב "חיים לראש" בסוף הספר דף ק"י ע"א. מועד לכל חי סימן ל"א אות פ"א ובמקומות נוספים. ומשבח אותו מאד:.

שימש כרב של הכפר בורון אבאד הסמוך לאיזמיר, משם שלח רבי משה שאלות לרבי חיים פלאג'ירוח חיים חלק א' או"ח סימן תרפ"א אות א', דף קח. לאחר מכן כיהן כרבה של תירייא הסמוכה לאזמיר. עלה לארץ ישראל והתיישב בטבריה. דן עם חכמי דורו, וביניהם רבי משה בארקימזכרת משה, סימן ה', ורבי חיים בנימין פונטרימולי בספרו פתח הדביראו"ח סימן קל"ב, וכן שם בסימן ק"ץ שכותב לרב משה . הוציא לאור את ספר קרית ספר לרבי מנחם המאירי בשתי מהדורותאזמיר תרכ"ג, אזמיר תרמ"ד עם הקדמה ממנו.

בתר"י עזב את טבריה ועבר לגור בצפת. שב לאיזמיר ושם נפטר בכ"ב בתמוז התרנ"ד (1894). רבי יוסף פלאג'י ספד לויוסף את אחיו, מערכת ד'.

נהג לחתום 'אמנ"ה', ראשי תיבות "אבא משה נהר הכהן".

 צאצאיו 
בתו שרה נישאה לרב ישמעאל הכהן, רבה של צפת. בתו רבקה נישאה לאליהו בן מאיר הכהן ובנם היה דוד רחמים הכהן, שנפטר בה' בטבת תרמ"ד בימי אביו וסבו בעודו מאורס אך טרם נישא. בת אחרת (ששמה לא נודע) נישאה לרב שמואל ממן מטבריה.שני חתניו מוזכרים בהספדו: ספר שמו אברהם, ח"ב, דרוש י"א להספד, דף סט, ע"א.

 ספרו 
קונטרס כסא דברכתא (בתוך ' ספר' אזמיר תרכ"ג) - ט"ז סימנים: שו"ת ובירורי הלכה בענייני מידות, שעורים וספק ברכות וכן קונטרס בנושא כתיבת סת"ם. אותו הדפיס יחד עם ספר קרית ספר לרבי מנחם המאירי. כתב גם את ההקדמה לספר יד הנהר לאביו, רבי דניאל.

אילן יוחסין

 הערות שוליים 

קטגוריה:איזמיר: רבנים
קטגוריה:צפת: רבנים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1825
קטגוריה:ארץ-ישראלים שנפטרו ב-1894